laion/Wikipedia-Exotic huggingface dataset:
עבד אלנבי נמאזי

אייתוללה עבד אלנבי נמאזי (בפרסית: عبدالنبي نمازي; ‏1948 – 28 בינואר 2024) היה איש דת ופוליטיקאי איראני. חבר במועצת המומחים האירנית ה-3 של הרפובליקה האסלאמית של איראן, ולאחר מכן היה חבר גם במועצה ה-4 וה-5. עבד אלנבי נולד בבושהר שבאיראן. הוא היה התובע הכללי במערכת המשפט של הרפובליקה האסלאמית. בשנת 2002, התפרסם עבד אלנבי בעיתונות לאחר שהתעלם לכאורה מהוראה שקיבל מעלי ח'אמנאי. בשנת 2006, חזר אייתוללה עבד אלנבי לכותרות, לאחר שהוביל מחאה על טבח המוסלמים בקשמיר, ואף ביקש ממועצת הביטחון של האו"ם להתערב בנושא. נמאזי מת ב-28 בינואר 2024. מדיה וקבצים בנושא עבד אלנבי נמאזי בוויקישיתוף Revolvy, LLC, "Abdul-Nabi Namazi" on Revolvy.com, www.revolvy.com (באנגלית)(הקישור אינו פעיל) "Iranian Cleric Urges Muslims Not to Remain Silent on Kashmir Killings - Tasnim News Agency". Tasnim News Agency (באנגלית). נבדק ב-2018-03-24. Jahan news, Jahan news, ‏28 בינואר 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבד אלנבי נמאזי".
אלרגיה לשום

אלרגיה לשום היא אלרגיית מזון נפוצה, בה נוצרת תגובה דלקתית בעקבות מגע העור עם אבקת צמח השום או עם שמניו. האלרגיה נפוצה בעיקר בקרב אנשים אשר נדרשים לעבד שום במסגרת עבודתם, כדוגמת שפים. אלרגיה לשום גורמת להתפרצות דרמטיטיס בעור. החומר העיקרי שיוצר את התגובה הדלקתית הדיאליל דיאליליד כימי שיחד עם תרכובות שונות כגון דיסולפיד ואליצין שנמצאים בשמנים של צמחים מסוג הAllium כגון שום, בצל וכרישה. האלרגיה לשום ידועה מאז שנת 1950 לפחות. הטיפול באלרגיה כולל הימנעות מכל מגע עם שום ומוצריו, וטיפול בעזרת אור אולטרה סגול באזורים בהם נחשף העור ונפגע. מדיה וקבצים בנושא אלרגיה לשום בוויקישיתוף Lasse Kanerva, Peter Elsner, Jan E. Wahlberg, Howard I. Maibach, Condensed Handbook of Occupational Dermatology, Springer Science & Business Media, 2004. (באנגלית) Jean L. Bolognia, Joseph L. Jorizzo, Ronald P. Rapini, Dermatology, Gulf Professional Publishing. (באנגלית) Eric Block, Garlic and Other Alliums: The Lore and the Science, Royal Society of Chemistry, 2010. (באנגלית) Mignon Moyle, Kath Frowen, Rosemary Nixon, Use of gloves in protection from diallyl disulphide allergy, Australasian Journal of Dermatology 45, 2004-11-01, עמ' 223–225 doi: 10.1111/j.1440-0960.2004.00102.x ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טריאתלון באולימפיאדת הנוער בואנוס איירס (2018)

טורנירי הטריאתלון באולימפיאדת הנוער בואנוס איירס (2018) התקיימו בפארק השלושה של פברואר בין ה-7 באוקטובר עד ה-11 באוקטובר 2018. התחרויות הורכבו מטורניר נערים וטורניר נערות, שבכל אחד מהם השתתפו 32 טריאתלטים, וטורניר נבחרות מעורבת שהורכבה מ-16 מקבוצות של 4 טריאתלטים, 2 נערים ו-2 נערות, מלאומים שונים. ההעפלה לתחרויות היא אישית והמכסה ניתנת לוועד האולימפי המקומי ולא לספורטאים עצמם. הספורטאים המשתתפים בטורנירים נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל הטריאתלטים נדרשים להיות בני 16 עד 18, בזמן המשחקים (תאריך הלידה בין ה-1 בינואר 2001 ל-31 בדצמבר 2002). הוועד האולימפי הבינלאומי ואיגוד הטריאתלון הבינלאומי סיכמו כי מדינה תוכל לשלוח נציג אחד בלבד לכל טורניר. מכסות העפלה לטורנירים נקבעו בחלוקה יבשתית בהתאם לתחרויות העפלה יבשתיים. חלוקת המכסות היא כדלקמן: מכסה למדינה המארחת, 3 מכסות לאפריקה, 7 מכסות לאמריקה, 5 מכסות לאסיה, 12 מכסות לאירופה, 2 מכסות לאוקיאניה ו-2 מכסות עולמיות. אם מדינה בוחרת שלא להשתמש במכסה שלה, המכסה תוקצה מחדש למדינה המדורגת הבאה בתור בהתאם לחלוקה המגדרית מאותה יבשת. אם לא תמצא מדינה העונה לקריטריון הזה, המכסה תוקצה מחדש לנבחרת המדורגת הבאה בהתאם לחלוקה המגדרית שטרם העפילה בהתאם לסדר העדיפויות הבא: אמריקה, אסיה, אפריקה, אירופה ואוקיאניה. כל הזמנים הם לפי הזמן המקומי (UTC-3) הוועד האולימפי הבינלאומי ואיגוד הטריאתלון הבינלאומי (11 בינואר 2018). "Qualification System – Youth Olympic Games Buenos Aires 2018 - Triathlon" (PDF) (באנגלית). נבדק ב-24 במרץ 2018. {{cite web}}: (עזרה)(הקישור אינו פעיל)
Cevapsız Çınlama

"Cevapsız Çınlama" (באנגלית: "Unanswered Ringing"; ובעברית: "צִלְצוּל שֶׁלֹּא נַעֲנָה") הוא שיר של הדי ג'יי הטורקי אמרה קאראדומן שהוקלט על ידי הזמרת-יוצרת הטורקייה אליינה טילקי. הוא יצא לאור ב-19 באוגוסט 2016, בהוצאת חברת התקליטים דואן מיוזיק קומפני כסינגל שלא מתוך אלבום. הווידאו קליפ הנלווה של "Cevapsız Çınlama" שבר את שיאו של "Bangır Bangır" מאת גולשן, כאשר הפך לקליפ הטורקי הנצפה ביותר בכל הזמנים. השיר הגיע למקום השני בטורקיה טופ 20 והראשון בטורקיה טופ 40. השיר נכתב והופק על ידי אמרה קאראדומן. "Cevapsız Çınlama" הוא סינגל הבכורה של טילקי, אך לא נחשב לכזה באופן מלא, שכן הוא בהשתתפותה. כמו כן, הוא הסינגל הרביעי של קאראדומן; אחריו הוציאה טילקי את הלהיט "Sen Olsan Bari", שהצליח בשיאו להגיע למקום הראשון בטורקיה טופ 20 ונחשב לסינגל הבכורה שלה. עם "Cevapsız Çınlama" הופיעו קאראדומן וטילקי במקומות רבים וביצעו מספר גרסאות שקטות שלו. הווידאו קליפ הנלווה של "Cevapsız Çınlama" מציג את טילקי וקאראדומן ברובו, כשהם רוקדים על כביש מהיר. תחילה, ניתן לראות רקדנית בטן, רוקדת לצלילי מוזיקה מיוחדים אותם יצר קאראדומן בעצמו. לאחר מכן, טילקי מגיחה לעברו של קאראדומן, כשהיא על אופנוע, בו נוהג מישהו אחר וכך ממשיך הקליפ. הקליפ זכה להצלחה עולמית ונכון לאוגוסט 2023 מונה הצפיות שלו עומד על כ-555 מיליון צפיות, דבר שהופך אותו לקליפ הטורקי הנצפה ביותר בכל הזמנים. מידע על הסינגל "Cevapsız Çınlama" באתר מיוזיק בריינז מידע על היצירה "Cevapsız Çınlama" באתר Discogs סרטון השיר "Cevapsız Çınlama" באתר יוטיוב Aleyna Tilki'nin "Cevapsız Çınlama" adlı şarkısı, YouTube'dan kaldırıldı, www.ntv.com.tr (בטורקית) Emrah Karaduman adlı sanatçının Cevapsız Çınlama (feat. Aleyna Tilki) - Single albümü Apple Music’te (בטורקית), 2016-08-19, נבדק ב-2018-03-24 Most Viewed Turkish YouTube Music Videos Of All Time - Most Popular YouTube Songs, chartex.com (באנגלית) Shazam, Shazam Emrah Karaduman | Credits | AllMusic, AllMusic Aleyna Tilki - Sen Olsan Bari, נבדק ב-2023-08-24 Kral Müzik (2017-01-23), Aleyna Tilki - Cevapsız Çınlama (Kral Pop Akustik), נבדק ב-2018-03-24 Yeni Şafak, Aleyna Tilki’nin ‘Cevapsız Çınlama’ adlı şarkısı Youtube’dan kaldırıldı!, Yeni Şafak (ב־) netd müzik (2016-08-19), Emrah Karaduman - Cevapsız Çınlama ft. Aleyna Tilki, נבדק ב-2018-03-24 YouTube - Most Viewed Music Videos by Turkish Artists, kworb.net
פצצה אלקטרומגנטית

פצצה אלקטרומגנטית היא מתקן המחולל פעימה אלקטרומגנטית - גל אלקטרומגנטי רגעי בעל עצמה אדירה אשר הורס מערכות אלקטרוניות וחשמליות על ידי השראת עומס יתר. כמו כל פצצה, ניתן להפעיל פצצה אלקטרומגנטית בהשהייה, להטיל אותה ממטוס או לשגר אותה כראש קרב של טיל או רקטה. ישנם סוגים שונים של פצצות אלקטרומגנטיות המבוססים על דרכים שונות לחולל פעימה אלקטרומגנטית: דחיסת שטף מגנטי על ידי חומרי נפץ, או שידור הפעימה ממתח האגור בקבל או סוללת קבלים (מחולל מרקס), מתקן זה יכול להיות רב פעמי. יתרה מזאת, כל פצצת גרעין יוצרת גם פעימה אלקטרומגנטית כתופעת לוואי, ופיצוץ גרעיני מעל האטמוספירה מלווה בפעימה גדולה במיוחד המסוגלת לכסות יבשת שלמה ללא גרימת הנזק מהביקוע עצמו (הנזק שהיה נגרם מפיצוץ מעל פני האדמה), ובכך מהווה פצצה אלקטרומגנטית. במקרה כזה יש חשיבות לשדה המגנטי של כדור הארץ: הנשק יעיל יותר באזורים של כדור הארץ בהם השדה המגנטי חזק יותר, והפעימה מתפשטת לכיוון צפון פחות מאשר ליתר הכיוונים. מנגנון הנזק העיקרי כתוצאה מפעימה אלקטרומגנטית הפוגעת במעגל חשמלי מתואר בצורה הבאה: הפעימה האלקטרומגנטית החזקה שיוצרת הפצצה משרה שדה אלקטרומגנטי חזק ביותר. שדה זה יוצר בתורו מפלי מתח גבוהים מאוד, על פני מרחקים קטנים מאוד, במקטעי הולכה שבמעגל החשמלי המותקף. מפלי מתח אלה גורמים לזרמים חזקים מאוד במקטעי ההולכה שבמעגל והחום הרב שנוצר עקב הזרמים הללו גורם למקטעי ההולכה לנזק הרסני. מסיבה זו רכיבי אלקטרוניקה זעירים, פסי הולכה במעגלים מודפסים ומעגלים משולבים הופכים פגיעים במיוחד. מבטחים כלל אינם יעילים כהגנה על מעגלים אלקטרוניים במקרה של פעימה אלקטרומגנטית משום שעומס היתר מושרה בבת אחת ובכמה מקומות שונים במעגל ולא רק בכניסת הזרם למעגל, שאותה יכול המבטח לנתק. כלוב פאראדיי גם הוא אינו יעיל כהגנה מלאה מפני פעימה אלקטרומגנטית. הסיבה לכך היא שכלוב פאראדיי אידיאלי הוא תאורטי בלבד ולא ניתן לבנות במציאות כלוב שכזה, שיעצור חדירה של 100% מהקרינה האלקטרומגנטית. הבעיה ב"איטום" כנגד הקרינה נמצאת בעיקר בנקודות חיבור של יריעות המתכת המרכיבות את הכלוב. בנקודות חיבור אלה, גם אם מדובר בהלחמה ובוודאי אם מדובר בסימרור, נוצרת זליגה של קרינה המצליחה לחדור לפנים הכלוב. מאחר שפצצות אלקטרומגנטיות נועדו מראש לגרום נזק ועוצמת הקרינה האלקטרומגנטית שהן יוצרות חזקה וממוקדת, הרי שדי בזליגות אלה כדי לגרום לנזק במעגלים החשמליים ובאלקטרוניקה עדינה, שנמצאים בתוך כלוב הפאראדיי. בימי המלחמה הקרה נעשו מאמצים מצד ארצות הברית וברית המועצות לפתח פצצות אלקטרומגנטיות, וכן למגן את צבאותיהן ומתקני תשתית אסטרטגיים כנגד הפעימה האלקטרומגנטית המשתחררת במקרה של הפעלת פצצה כזאת. גם כיום ישנן מערכות הגנה מפני פעימה אלקטרומגנטית המיועדות לכלים צבאיים. פצצות אלקטרומגנטיות הופיעו במספר ספרים, סרטים ומשחקי וידאו, אך במציאות לא תועד שימוש בהן באף מלחמה (אם כי היו דיווחים בלתי מאומתים על שימוש שכזה במלחמת המפרץ הראשונה). פצצה אלקטרומגנטית, באתר אנציקלופדיה בריטניקה (באנגלית) ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
Sen Olsan Bari

"Sen Olsan Bari" (באנגלית: "It Were You"; ובעברית: "[הַלְּוַאי שֶׁ]זֶּה הָיִיתָ אַתָּה") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-27 ביולי 2017 בהוצאת חברת התקליטים דואן מיוזיק קומפני כסינגל שלא מתוך אלבום וכסינגל הבכורה של טילקי. השיר הגיע למקום הראשון בטורקיה טופ 20; שירה הראשון של טילקי שזכה לכך. השיר נכתב והופק על ידי ארסיי אונר. "Sen Olsan Bari" נחשב לסינגל הבכורה של טילקי, על אף שבשנה הקודמת ליציאתו השתתפה ב-"Cevapsız Çınlama" של אמרה קאראדומן. בשיר מתארת טילקי מצב הוא היא משוועת לכך שבן זוגה לשעבר יידע כיצד היא מתייחסת אליו ומייחלת לכך ש"הלוואי שזה היה הוא", איתה. את השיר ביצעה במספר מופעים וגרסה בולטת שלו הייתה כזו שבה האטו את הקצב שלו ושילבו צלילי פסנתר. הווידאו קליפ הנלווה של "Sen Olsan Bari" מציג את טילקי כשלאורכו היא רוקדת עם דובי בגודל שלה בצבע ורוד. בתחילתו, ניתן לראותה כשהיא מקיצה ומוצאת את הדובי שלה בתוך הבריכה שמסביב לביתה. לאחר מכן, היא קופצת אל תוך הבריכה, מצילה את הדובי ומייבשת אותו עם מייבש שיער וזאת, בנוסף לביצוע מילותיו. הקליפ זכה להצלחה עולמית ונכון לאוגוסט 2023, מונה הצפיות שלו עומד על כ-500 מיליון צפיות, דבר שהופך אותו לקליפ הטורקי השלישי הנצפה ביותר בכל הזמנים, כשהראשון לכך הוא שירה "Cevapsız Çınlama" שיצא בשנת 2016 כחלק משיתוף פעולה עם הדי ג'יי הטורקי אמרה קאראדומן. סרטון השיר "Sen Olsan Bari" באתר יוטיוב Sen Olsan Bari, 2017-07-27, נבדק ב-2023-08-24 Sen Olsan Bari - Single by Aleyna Tilki on Apple Music (באנגלית בריטית), 2017-07-27, נבדק ב-2018-03-24 Shazam, Shazam Aleyna Tilki - Sen Olsan Bari, Discogs (באנגלית) Aleyna Tilki - Sen Olsan Bari lyrics + English translation, lyricstranslate.com (באנגלית) netd müzik (2016-08-19), Emrah Karaduman - Cevapsız Çınlama ft. Aleyna Tilki, נבדק ב-2018-03-24 Aleyna Tilki - Sen Olsan Bari lyrics + English translation, lyricstranslate.com (באנגלית) Enstantane (2018-01-22), Aleyna Tilki - Sen Olsan Bari (Canlı Performans), נבדק ב-2018-03-24 netd müzik (2017-07-27), Aleyna Tilki - Sen Olsan Bari, נבדק ב-2018-03-24 YouTube - Most Viewed Music Videos by Turkish Artists, kworb.net
Sun Vika

"Sun Vika" (בעברית: "אשמתך") הוא סינגל שהוקלט על ידי הזמרת הפינית אוולינה. השיר יצא לאור ב-2 במרץ 2018, תחת חסותן של יוניברסל מיוזיק גרופ ואם-אייזי מיוזיק רקורדס. השיר נכלל באלבומה השני, SOS, ביחד עם כמה שירים נוספים שהוציאה קודם לכן. עם יציאתו נכנס השיר אל המקום הראשון במצעד שבפינלנד. השיר נכתב על ידי מיקו הרמה, והופק על ידו גם כן. את השיר פרסמה אוולינה לראשונה באינסטגרם שלה, שם הודיעה כי הוא עתיד לצאת כבר בתחילת מרץ, 2018. יום לאחר מכן, פרסמה אותו במלואו. השיר הצליח להגיע בשיאו אל המקום ה-1 במצעד שבפינלנד, ובכך הפך לרביעי של אוולינה שעשה זאת. הווידאו קליפ הנלווה שיצא לשיר, צולם כמה שבועות לפני שהועלה לערוץ ה-Vevo של אוולינה, ב-22 במרץ 2018. עם יציאתו, נכנס היישר אל המקום ה-4 במצעד הפיני. סרטון השיר "Sun Vika" באתר יוטיוב Universal Music Finland (2017-09-01), Evelina - Tornado, נבדק ב-2017-12-31 Evelina - Kylmii Väreitä, YouTube Musiikkituottajat - Tilastot - Suomen virallinen lista - Singlet, ifpi.fi (בפינית) Evelina on Instagram: “Sun Vika ulkona huomenna 🌴🦋”, Instagram (בפינית) Evelina on Instagram: “🌞 PERJANTAINA 2.3. 🌞”, Instagram (בפינית) Musiikkituottajat - Tilastot - Suomen virallinen lista - Artistit, ifpi.fi (ב]ינית) Evelina - Sun Vika, נבדק ב-2018-03-24
לוויין צילום

לוויין צילום הוא לוויין המצויד במצלמה ומטרתו צילום כדור הארץ. לצילום זה יכולות להיות מספר מטרות: מדעית: חקר כדור הארץ, הטבע והאקולוגיה שלו, ניטור מצב הטבע ושינויי האקלים, חיזוי מזג האוויר, אוקיינוגרפיה ועוד. מסחרית: צילום תמונות ברזולוציה גבוהה לצורכי מיפוי, הפקת סרטי ותוכניות טבע, יערנות, חיזוי מזג האוויר, תכנון ערים ועוד. צבאית: לוויין צילום צבאי מכונה לוויין ריגול והוא מצויד במצלמת זום טלסקופית עם כושר הגדלה ורזולוציה גבוהים במיוחד. מטרתו לעקוב מלמעלה אחר האויב, תנועותיו הצבאיות, בניית תשתיות צבאיות וכו'. לווייני צילום מודרניים מצוידים במצלמות דיגיטליות בעלות כושר הגדלה (זום) וכושר הפרדה (רזולוציה) גבוהים במיוחד. המצלמות המתקדמות ביותר מאפשרות להבחין בפרטים שגודלם קצת פחות מ-10 ס"מ. תצלום לוויין מדיה וקבצים בנושא לוויין צילום בוויקישיתוף ערך זה הוא קצרמר בנושא טכנולוגיה ובנושא כלי טיס. אתם מוזמנים לתרום לוויקיפדיה ולהרחיב אותו.
Got My Mind Set on You

Got My Mind Set on You הוא שיר שנכתב והולחן על ידי רודי קלארק ובוצע במקור על ידי ג'יימס ריי (אנ') בשנת 1962, תחת השם "I've Got My Mind Set on You". ב-1987 הוציא ג'ורג' האריסון גרסה מחודשת לשיר שנכללה באלבומו "Cloud Nine". מתוך שלושת הסינגלים שהגיעו למקום הראשון במצעדים בארצות הברית, היה זה השיר היחיד של האריסון שאותו לא כתב או הלחין, והשיר היחיד ללא גוונים דתיים. השיר היה לא רק השיר האחרון של האריסון שהגיע למקום הראשון במצעדים בארצות הברית, אלא גם השיר האחרון מתוך כל יוצאי הביטלס, נכון לשנת 2018. השיר הגיע למקום הראשון בארצות הברית שבוע לפני שהביטלס נכנסו להיכל התהילה של הרוק אנד רול. בכך היה האריסון אחד ממעט אמנים שהיה להם סינגל במצעדים בארצות הברית, בעת שהוכתרו להיכל התהילה. השיר הגיע למקום השלישי במצעד הלהיטים של הבילבורד בשנת 1988. בבריטניה הגיע השיר למקום השני במצעדים השבועיים. השיר נכלל באלבומי אוסף של האריסון: Best of Dark Horse 1976–1989 משנת 1989, ו-Let It Roll: Songs by George Harrison שיצא בשנת 2009, שמונה שנים לאחר מותו. בנוסף, ביצוע לשיר נכלל באלבום שהקליט במסע הופעות ביפן, שיצא ב-1992. לשיר הופקו שני קליפים. הקליפ השני שהופק היה מועמד לשני פרסי MTV לווידאו קליפים בשנת 1988, אך לא זכה באף אחת מן הקטגוריות. בשנת 1988 ביצע וירד אל ינקוביק גרסה פרודית לשיר בשם "Six Words Long" הנוגעת למילים הנישנות וחוזרות בשיר. הגרסה של ינקוביק לשיר נכללה באלבומו שיצא בשנה זו. מידע על היצירה "Got My Mind Set on You" באתר מיוזיק בריינז מידע על הסינגל "Got My Mind Set on You" באתר מיוזיק בריינז מידע על השיר "Got My Mind Set on You" באתר AllMusic מידע על היצירה "Got My Mind Set on You" באתר Discogs מילות השיר "Got My Mind Set on You" באתר Genius סרטון השיר "Got My Mind Set on You" באתר יוטיוב מידע על הרצועה "Got My Mind Set on You" באתר ספוטיפיי got my mind set on you, version 2 , באתר imdb
טיימור רג'אבוב

טיימור רג'אבוב (באזרית: Teymur Rəcəbov;‏ נולד ב-12 במרץ 1987, באקו, בירת אזרבייג'ן) הוא שחמטאי אזרי בדרגת רב-אמן. הוא העפיל לחצי גמר אליפות העולם 2004, בשנת 2008 זכה בגביע עולם בשח מהיר. וב-2019 זכה בגביע העולם בשחמט. טיימור רג'אבוב נולד בבאקו לאב יהודי ולאם מוסלמית ממוצא אזרי. מילדות הוא לקח את שם המשפחה של אימו. הוא התחיל לשחק שחמט בגיל ארבע. בגיל 12 רג'אבוב ניצח באליפות אירופה לגיל עד 18. בינואר 2002, בטרם מלאו לו 15, הוא דורג לראשונה בין ה-100 שחמטאים החזקים בעולם לפי מד כושר. בשנת 2003 רג'אבוב ניצח את רוסלן פונומריוב, גארי קספרוב ווישוואנתן אנאנד, שהיו אלופי העולם בתקופות שונות. באליפות העולם 2004 הוא הודח בחצי הגמר על ידי מייקל אדמס. בשנת 2006 הוא זכה במקום השני בתחרות לינארס תוך ניצחון על אלוף העולם המכהן, וסלין טופאלוב. בגביע העולם בשחמט בשנת 2011 הוא הודח ברבע הגמר. באליפות אירופה לקבוצות בשחמט (אנ') זכה במדליית כסף עם נבחרת אזרבייג'ן. בשנת 2012 רג'אבוב זכה במקום השני בתחרות לזכר טל. באליפות העולם בשחמט 2012 הוא הודח ברבע הגמר. בשנת 2013 בתחרות המועמדים הוא סיים במקום השמיני. באליפות אירופה לקבוצות בשחמט זכה במדליית זהב עם נבחרת אזרבייג'ן. בשנת 2015 זכה במדליית הארד באליפות העולם בשחמט מהיר בברלין בשנת 2017 הוא השתתף בגראנד פרי הוא סיים רביעי במוסקבה, ראשון בז'נבה ושישי בפאלמה ודורג שלישי בדירוג הכללי. באליפות אירופה לקבוצות בשחמט בכרתים זכה במדליית זהב עם נבחרת אזרבייג'ן. באולימפיאדת השחמט 2018 סיים עם נבחרתו במקום ה־15. הוא זכה במדליית ארד בשולחן השני. באוקטובר 2019 זכה בגביע העולם בשחמט 2019, לאחר שניצח בגמר את דינג לירן. לאחר שוויון במשחקים בקצב רגיל ובקצב מהיר הוא ניצח את שני משחקי הבליץ וזכה בתחרות. העפלה לגמר הקנתה לו את הזכות להשתתף בתחרות המועמדים 2020, 7 שנים לאחר השתתפותו הקודמת בתחרות, אולם בעקבות מגפת הקורונה, הוא החליט שלא להשתתף בתחרות, שתחילתה לא נדחתה על ידי פיד"ה, על מנת לא לסכן את בריאותו. 1999 - אמן בינלאומי. 2001 - בגיל 14, רב-אמן. אליפות העולם בשחמט בשנים: 2004 (מטעם פיד"ה), 2012 גביע העולם בשחמט בשנים: 2005, 2007, 2009, 2011, 2017, 2019 תחרות המועמדים 2013 תחרות העל בבאקו 2014 תחרות העל טאטא סטיל 2019 בין השנים 2002 ל-2018 השתתף טיימור רג'אבוב ב-9 אולימפיאדות שחמט: מדיה וקבצים בנושא טיימור רג'אבוב בוויקישיתוף טיימור רג'אבוב, ברשת החברתית פייסבוק טיימור רג'אבוב, ברשת החברתית אקס (טוויטר) טיימור רג'אבוב, ברשת החברתית אינסטגרם טיימור רג'אבוב, סרטונים בערוץ היוטיוב טיימור רג'אבוב, באתר צ'סגיימס (באנגלית) טיימור רג'אבוב, באתר פיד"ה (באנגלית) "Magnus Carlsen is 2015 World Rapid Champion!". Chessdom. 2015-10-12. נבדק ב-5 באוקטובר 2019. {{cite web}}: (עזרה) Radjabov, Teimour - Men's Chess Olympiads, באתר אולימפבייס (באנגלית) http://chess-results.com/tnr368908.aspx?lan=1&art=20&fed=AZE&flag=30
I Won't Let You Walk Away

I Won't Let You Walk Away (בעברית: אני לא אתן לך ללכת) הוא שיר של הדיג'יי האמריקאי מאקו בהשתתפות הזמרת האמריקאית מדיסון ביר. השיר יצא לאור ב-24 בפברואר 2015 כסינגל. אחד מכותבי השיר, אלכס סבר, אמר בראיון: "עשינו מנגינת קיץ נעימה ומהנה. רצינו שבשיר יהיה קול ולא חשבנו על זה לפני ואז אמרנו שזה יכול להיות רעיון נהדר. ברגע שהוספנו את מדיסון, השיר התעורר לחיים בקלות כי המנגינה מושלמת לקולה, לסגנון, לכתיבה ולשיר". הקליפ הרשמי לשיר הועלה ב-24 בפברואר 2015 לערוץ היוטיוב של Ultra Records. בספוטיפיי צבר השיר למעלה מ-17 מיליון השמעות. סרטון השיר "I Won't Let You Walk Away" באתר יוטיוב "Madison Beer And Mako Talk Hit Collaboration "I Won't Let You Walk Away" & Their Songs Of The Summer: Idolator Interview". idolator (באנגלית אמריקאית). 2015-06-08. נבדק ב-2018-03-24. I Won't Let You Walk Away (feat. Madison Beer) [Radio Edit], נבדק ב-2020-04-02
הנטינגטון ביץ'

הנטינגטון ביץ' (באנגלית: Huntington Beach) היא עיר במחוז אורנג', דרום קליפורניה, ארצות הברית. העיר נקראת על שמו של איש העסקים האמריקאי הנרי הנטינגטון. מבחינה כלכלית, מקורות התעסוקה המרכזיים בעיר הם: בואינג, קוויקסילבר וחברת וולמארט. מחוז שיפור העסקים במרכז האנטינגטון ביץ, (HBDBID) הוקם בשנת 2004 כארגון עסקי ללא כוונת רווח על ידי מנהיגים עסקיים עם חזון לחזק ולשפר את החוויה של מחוז העסקים במרכז העיר האנטינגטון ביץ'. הוא כולל מעל 250 עסקים במרכז העיר המספקים למבקרים בהזדמנויות נפלאות לאוכל נהדר, קניות ומגוון שירותים אחרים, תוך שהם נהנים מנוף מרהיב של האוקיינוס השקט. HBDBID נותן חסות ללילות גלישה עירוניים בכל יום שלישי, ואז הופכת העיר לאחד הירידים הגדולים ביותר ושוקי איכרים מוסמכים בחוף המערבי. חלק מהשירותים החשובים האחרים אותם מספק HBDBID הם: אירועים מיוחדים לאורך השנה, סבלים במרכז העיר לניקוי נוסף, ניקוי אדים נוסף של רחובות ומדרכות, פרויקטים מיוחדים לייפוי, אנשי אבטחה 7 ימים בשבוע, ושיווק לבעלי עניין. לפי מפקד האוכלוסין שנערך בשנת 2010 מתגוררים בעיר כ-189,992 תושבים בכ-74,285 משקי בית, מה שהופך את הנטינגטון ביץ' לעיר השנייה בגודלה במחוז אורנג', ולעיר ה-22 בגודלה בקליפורניה. הצפיפות היא כ-2,300.8 נפש לקמ"ר. אחוז העוני עומד על כ-8.9%. ההרכב הגזעי של העיר הוא: 145,661 תושבים (76.7%) לבנים 21,070 תושבים (11.1%) אסיאתיים 1,813 (1.0%) אפרו-אמריקאים 992 תושבים (0.5%) אינדיאנים 11,193 תושבים (5.9%) מגזעים אחרים 8,628 תושבים (4.5%) משני גזעים או יותר מבין תושבי העיר הידועים ניתן למנות את ג'נה ג'יימסון, ג'ייסון לי, יורגן קלינסמן, טום שילדס, ג'ואן וסטון, באקטהד, צ'ארלס קונראד הבן וברנט ריברה. מדיה וקבצים בנושא הנטינגטון ביץ' בוויקישיתוף אתר האינטרנט הרשמי של הנטינגטון ביץ' (באנגלית) הנטינגטון ביץ', באתר אנציקלופדיה בריטניקה (באנגלית) HUNTINGTON BEACH DOWNTOWN BUSINESS IMPROVEMENT DISTRICT, Welcome to the HB Downtown Business Improvement District ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
דורלינג קינדרסלי

דורלינג קינדרסלי (באנגלית: Dorling Kindersley, ידועה גם בשם המקוצר DK) היא הוצאה לאור בריטית בין-לאומית המתמחה בספרי עיון לכל הגילים ובספרי ילדים ונוער. ספריה מאופיינים בתמונות רבות ועושר ויזואלי. היא חברה-בת ומותג של הוצאת פינגווין רנדום שנמצא בבעלות הקונצרן הגרמני ברטלסמן והחברה הבריטית פירסון PLC. להוצאת DK משרדים בלונדון, ניו יורק, מלבורן, מינכן, ניו דלהי וטורונטו. הוצאת DK נוסדה ב-1974. היא מפרסמת מגוון רחב של ספרים וכותרים במגוון תחומים: מדרכי טיולים (בהם סדרת מדריכי Eyewitness), ספרי אמנות ותחביבים, ספרי היסטוריה, ספרי בישול, ספרי "לייף סטייל" וסגנון חיים, מדריכים בנושאים שונים כגון גינון והורות, ספרי ידיעת הטבע, אנציקלופדיות לילדים (בהן סדרת ספרי Eyewitness) ונוער, ספרי קריאה למתחילים לילדים ועוד. בנוסף היא מוציאה ספרי ילדים "בידוריים" יותר המבוססים על מותגים כגון חברת וולט דיסני, מלחמת הכוכבים, מארוול קומיקס, DC קומיקס, לגו, סופי הג'ירפה ועוד. ספריה של החברה, בייחוד אלה מסדרות מדריכי Eyewitness וספרי Eyewitness, מבוססים על הפילוסופיה ש"תמונה אחת שווה אלף מילים" ומאופיינים בעושר רב של צילומים, איורים עם הסברים וחומר גרפי רב. התמונות הרבות מלוות בהסברים, הן בגוף התמונה והן לצידה. חלק גדול מהתמונות נצרבות ומוצבות על רקע לבן ונותנות תחושה של מוצג במוזיאון. לחלק מהספרים מצורף תקליטור (CD) הכולל חלק מהתמונות בפורמט דיגיטלי. מספר ספרים מוצעים במארזים מיוחדים הכוללים חומר נוסף בנוסף לספר הראשי כגון פוסטר קיר אינפורמטיבי, ספרוני מידע נוסף ותיקי מומחים (המתארים את המדענים ודרך עבודתם), תקליטור מולטימדיה ודגם להרכבה. מדיה וקבצים בנושא דורלינג קינדרסלי בוויקישיתוף אתר האינטרנט הרשמי של דורלינג קינדרסלי (באנגלית) דורלינג קינדרסלי, ברשת החברתית פייסבוק דורלינג קינדרסלי, ברשת החברתית אקס (טוויטר) דורלינג קינדרסלי, ברשת החברתית אינסטגרם דורלינג קינדרסלי, סרטונים בערוץ היוטיוב DK FindOut - אתר חינוכי המבוסס על ספרי החברה לילדים ונוער
אל-חלה

אל-חלה (בערבית: الحلة) היא עיר הבירה של מחוז באבל שבמרכז עיראק. העיר שוכנת על נהר הפרת (שחוצה את העיר במרכזה) כ-100 ק"מ מדרום לבירת המדינה בגדאד. סביבת העיר מאופיינת בפעילות חקלאית ענפה. בעבר התקיימה באל-חלה פעילות אסלאמית רבה, וישנן הערכות כי הנביא יחזקאל קבור בסמוך לעיר. אל-חלה הפכה למרכז מנהלי חשוב בזמן שלטון האימפריה העות'מאנית והאימפריה הבריטית. לפי אומדן רשמי מתאריך 1 ביולי 2018 אוכלוסיית העיר מנתה 455,741 בני אדם. ככל הנראה סביבת אל-חלה הייתה מיושבת במשך אלפי שנים טרם הזמן המודרני, והייתה מרכז חשוב בממלכותיהם של חמורבי ושל אלכסנדר הגדול. בזמן שלטונו של סדאם חוסיין נעשו ניסיונות לשקם את האתרים הארכאולוגיים, ללא הצלחה רבה. במאה ה-10 שבה ההתיישבות באזור, בגדה המזרחית של הפרת. במאה ה-18 העיר הפכה למרכז מנהלי, תחת השלטון העות'מאני. בזמן מלחמת עיראק התקיימו בעיר קרבות קשים, ולאחר מכן הכו בעיר פיגועים רבים אשר קיפחו את חייהם של עשרות ומאות בני אדם. מדיה וקבצים בנושא אל-חלה בוויקישיתוף אל-חלה, באתר אנציקלופדיה בריטניקה (באנגלית) Iraq: Governorates, Major Cities & Urban Centers - Population Statistics, Maps, Charts, Weather and Web Information, www.citypopulation.de ערך זה הוא קצרמר בנושא יישובים בעיראק. אתם מוזמנים לתרום לוויקיפדיה ולהרחיב אותו.
כוחה של אהבה (שיר של נטלי פרץ)

כוחה של אהבה הוא סינגל שהוקלט על ידי הזמרת המזרחית-ים תיכונית נטלי פרץ. השיר יצא לאור ב-13 במרץ 2018, כסינגל שלא מתוך אלבום, תחת חסות של חברת התקליטים, "Mobile1 Music". בסמוך לצאתו של השיר כסינגל, העלתה פרץ קליפ עם מילותיו של השיר, לערוץ היוטיוב הרשמי שלה. השיר נכתב על ידי ניסים מרי, הופק על ידי אלי קשת והולחן על ידי אבי גוטמן. השיר זכה להצלחה רבה, וכעבור כמה ימים מצאתו, הודיעה פרץ בעמוד הפייסבוק שלה כי השיר הפך לאחד מן השירים העבריים המושמעים ביותר באפל מיוזיק, במרץ 2018. קליפ המילים שיצא לשיר זכה להצלחה נאה, ונכון ל-26 במאי 2018, מונה הצפיות שלו עומד על כ-364 אלף צפיות. אתר המוזיקה "הכותל הישראלי" סקר את השיר ואמר עליו כי: "יש כאן יותר מדי שבירות של מילים בביצוע ומשיכה של אחרות, אבל בסך הכלל נטלי פרץ מפגינה יכולת ביצוע מצוינות. החוזק שיוצא מהשירה שלה מבטא היטב את המילים של האישה שלא נותנת עוד הזדמנות לגבר שנטש לטובת אחרת: בטוחה בעצמה, יציבה, אמינה". הקלטת השיר כוחה של אהבה באתר יוטיוב NataliPeretzOfficial (2018-03-13), נטלי פרץ - כוחה של אהבה | Natali Peretz, נבדק ב-2018-03-24 NataliPeretzOfficial, YouTube Natali Peretz, www.facebook.com הכותל הישראלי- כל מה שנשמע במוזיקה | שחר אמאנו, באתר הכותל הישראלי- כל מה שנשמע במוזיקה | שחר אמאנו (באנגלית)